**ТРЪЖНИ УСЛОВИЯ**

за провеждане на търг с тайно наддаване по реда на Наредбата за условията и реда за възлагане изпълнението на дейности в горските територии-държавна и общинска собственост и за ползването на дървесина и недървесни горски продукти от тях *(наричана по-нататък за кратко Наредба),*

1. **ПРЕДМЕТ НА ТЪРГА И НАЧАЛНИ ЦЕНИ НА ОБЕКТА.**

1. Предмет на настоящия търг с тайно наддаване е „Продажба на стояща дървесина на корен“ от имоти собственост на ОУ“Христо Смирненски“ с.Ореховица, с прогнозни количества дървесина както следва:



***Забележка:***

*1. Количествата дървесина в обекта е прогнозна. При разлика в повече между действително добитата дървесина и посочената, заплащането ще се извърши от Купувача по цена за един плътен кубичен метър дървесина, на която е спечелен обекта.*

*2.Началните цени за сортиментираната дървесина са определени с Решение* № 796 от 23.12.2014год. *актуализирани с Решение №81 от 28.01.2016год.*  *на Общински съвет - Долна Митрополия и са за плътен кубически метър дървесина без ДДС.*

**2. Срокът на изпълнение на дейността в обекта е по предложение на участниците, но не по – късно от 30.11.2022год.**

**ІІ. ИЗИСКВАНИЯ НА КОИТО ТРЯБВА ДА ОТГОВАРЯТ УЧАСТНИЦИТЕ**

1. Участниците могат да бъдат само търговци, които следва да са вписани в публичния регистър по чл. 241 от Закона за горите, притежаващи удостоверение за регистрация за дейността „ Добив на дървесина ” или „ Планиране и организация на добива на дървесина ”.

2. Не може да участва в процедурата участник, който :

а) е осъден с влязла в сила присъда, освен ако е реабилитиран, за престъпление по чл. 194 - 217, 219 - 260, 301 - 307, 321 и 321а от Наказателния кодекс;

б) е обявен в несъстоятелност и е в производство по несъстоятелност;

в) е в производство по ликвидация;

г) е свързано лице по смисъла на § 1, т. 15 от допълнителните разпоредби на Закона за противодействие на корупцията и за отнемане на незаконно придобитото имущество (ЗПКОНПИ) с кмета на Община Долна Митрополия ;

д) е сключил договор с лице по чл. 68 от ЗПКОНПИ;

е) е лишен от право да упражнява търговска дейност;

ж) има парични задължения към държавата и към община Долна Митрополия, установени с влязъл в сила акт на компетентен орган;

з) не е внесъл гаранция за участие в тъга;

*Изискванията на т. 2. с изключение на букви "б", "в", "д" и "ж" се отнасят и за управителите или за лицата, които представляват участника, съгласно Търговския закон или законодателството на държава - членка на Европейския съюз, или на друга държава - страна по Споразумението за Европейското икономическо пространство, където кандидатът е регистриран..*

*Изискванията по т. 2, букви "а" и "е", се прилагат, както следва:*

1. *при събирателно дружество - за всеки съдружник, освен ако с дружествения договор не е възложено управлението на един съдружник или на друго лице;*

*б) при командитно дружество - за неограничено отговорните съдружници;*

*в) при дружество с ограничена отговорност - за управителя, а при няколко управители - за всеки от тях;*

*г) при еднолично дружество с ограничена отговорност - за управителя;*

*д) при акционерно дружество - за членовете на съвета на директорите, съответно на управителния съвет;*

*е) при командитно дружество с акции - за изпълнителните членове, на които е възложено управлението;*

*ж) във всички останали случаи, включително за чуждестранните лица - за лицата, които представляват участника;*

*з) в случаите, когато има прокуристи - за прокуристите; когато чуждестранното лице има повече от един прокурист и за прокуриста, в чиято представителна власт е включена територията на Република България.*

3. Участникът трябва да разполага с лицензиран лесовъд, който има право да маркира и издава превозни билети за извоз на добита дървесина от обекта. При изпълнение на договора същият следва да присъства при:

- извършване на сечта;

- рампиране на дървесината;

- подготовка на сечището за освидетелстване;

- подписва съответните протоколи.

4.Участникът трябва да разполага с минимален брой собствена, наета или закупена на лизинг техника, осигуряваща извършване на дейностите по ползването на дървесината, която в зависимост от вида й следва да е регистрирана и технически изправна съгласно действащото законодателство, както следва :

- 3 бр. моторни триона – регистрирани в КТИ;

- 1 бр. трактор (снабден с лебедка за привличане на дървените материали и оборудван със защитна рама и мрежа за предпазване на тракториста от преобръщане на трактора или скъсване на събирателното въже) – регистрирани в КТИ;

- 1 бр. камион за подвоз;

5. Работниците на участника при осъществяване ползването на дървесината трябва да притежават:

- свидетелства за придобита правоспособност за работа с „преносима и стационарна земеделска и горска техника“ – категория „Тпс“, съгласно чл. 13, ал. 4, т. 5 от ЗРКЗГТ във връзка с чл. 230, ал. 3 от ЗГ;

- свидетелства за придобита правоспособност за управление на „специализирана и специална самоходна горска техника“ – категория Твк или Твк-Г, в зависимост от вида на техниката, представена от кандидата, за извоз и рампиране, удостоверяващи образованието и професионалната квалификация на работниците, съгласно чл. 13, ал. 4, т. 3 от ЗРКЗГТ във връзка с чл. 230, ал. 3 от ЗГ.

6. Участниците в търга нямат право да оттеглят или правят допълнения или изменения в предадените вече оферти след изтичане на крайния срок на депозирането им.

7. Всеки търговец може да бъде представляван само от един участник в търга.

8. За осъществяване на дейността, предмет на настоящата процедура кандидатите **не могат да използват подизпълнител/и.**

9. Всички документи се представят в оригинал или заверено от участника копие с изключение на изискуемите Декларации, които се представят само в оригинал. При поискване на комисията, провеждаща търга се представят и оригиналите на документите за сравнение.

10. Когато участник в процедура е чуждестранно физическо или юридическо лице, документите, които са на чужд език, се представят в официално заверен превод.

11. При откриване на процедурата присъстващите участници –собственик/управител, представят на комисията документ за самоличност, а когато участват чрез пълномощник - нотариално заверено пълномощно и документ за самоличност на пълномощника.

12. При подаване на офертата за участие кандидатът удостоверява отсъствието на обстоятелствата по т.1.1., букви “а”-„ж” с декларации по образец.

**ІІІ. ДОКУМЕНТИ, КОИТО СЛЕДВА ДА БЪДАТ ПРЕДСТАВЕНИ ОТ УЧАСТНИЦИТЕ ПРИ УЧАСТИЕ В ТЪРГА**

**Документите, свързани с участието в търга се представят** в запечатан непрозрачен плик. Върху плика се посочват името на участника, номер на обекта, адрес за кореспонденция, телефон и по възможност **–** факс и електронен адрес.

**В плика се поставят следните документи:**

**1**. Заявление за участие в търга **( Приложение № 1 );**

**2.** Декларации по чл. 18 от Наредбата по образец **( Приложение № 2-1),** че кандидатът:

а/ не е осъден с влязла в сила присъда, освен ако не е реабилитиран, за престъпление по чл.194-217, чл. 219-260, чл.301-307, чл.321 и чл.321а от Наказателния кодекс;

б/ не е обявен в несъстоятелност и не е в производство по несъстоятелност;

в/ не е в производство по ликвидация;

г/ не е свързано лице по смисъла на § 1, т. 15 от допълнителните разпоредби на Закона за противодействие на корупцията и за отнемане на незаконно придобитото имущество (ЗПКОНПИ) с Кмета на община Долна Митрополия;

д/ не е сключил договор с лице по чл.68 от от ЗПКОНПИ

е) не е лишен от право да упражнява търговска дейност;

ж) няма парични задължения към държавата, общината и към съответното държавно предприятие, установени с влязъл в сила акт на компетентен държавен орган**;**

з) е внесъл гаранция за участие в тъга;

*Изискванията на т. 2. с изключение на букви "б", "в", "д" и "ж" се отнасят и за управителите или за лицата, които представляват кандидата, съгласно Търговския закон или законодателството на държава - членка на Европейския съюз, или на друга държава - страна по Споразумението за Европейското икономическо пространство, където участникът е регистриран.* **Приложение №2-2**

*Изискванията по т. 2, букви "а" и "е", се прилагат, както следва:*

*a) при събирателно дружество - за всеки съдружник, освен ако с дружествения договор не е възложено управлението на един съдружник или на друго лице;*

*б) при командитно дружество - за неограничено отговорните съдружници;*

*в) при дружество с ограничена отговорност - за управителя, а при няколко управители - за всеки от тях;*

*г) при еднолично дружество с ограничена отговорност - за управителя;*

*д) при акционерно дружество - за членовете на съвета на директорите, съответно на управителния съвет;*

*е) при командитно дружество с акции - за изпълнителните членове, на които е възложено управлението;*

*ж) във всички останали случаи, включително за чуждестранните лица - за лицата, които представляват участника;*

*з) в случаите, когато има прокуристи - за прокуристите; когато чуждестранното лице има повече от един прокурист и за прокуриста, в чиято представителна власт е включена територията на Република България* **(Приложение №2-3 ).**

**3.** Заверено копие от удостоверението за регистрация на кандидата в публичния регистър по чл.241 от Закона за горите.

**4.** Непрозрачен плик „Ценово предложение**”** наименованието на участника и обекта,за който той подава оферта(Приложение №3-1,);. Пликът “Ценово предложение“ съдържа попълнено и подписано ценовото предложение на участника.

Предложената цена за обект не може да бъде по ниска от обявената от продавача.

**5.** Документ за внесена гаранция за участие в търга - оригинал или заверено копие;

**6. Декларация за(Приложение №4 ):**

**-** за наличието на необходимия минимален брой собствена, наета или закупена на лизинг техника, осигуряваща извършване на ползването на дървесина

- разполагане с минимален брой квалифицирани работници и специалисти, в зависимост от броя и вида на предложената от кандидата техника

- наличие на лицензиран лесовъд, който има право да маркира и издава превозни билети за извоз на добита дървесина съгласно действащата нормативна уредба;

**7**. Декларация (**Приложение №5-1**), с приложен списък на всички приключени договори за извършените от участника дейности по чл. 10, и за покупка на дървесина по чл. 46 от Наредбата, за едногодишен срок, считано от датата на депозиране на заявлението за участие. Всеки посочен в списъка договор, следва да бъде придружен с препоръка за „добро изпълнение“, издадена от съответните Възложители/Продавачи за изпълнение или неизпълнение на задълженията на кандидата. Препоръките следва да се представят в оригинал или заверено от кандидата копие

ИЛИ

Декларация (**Приложение №5-2**), че до датата на провеждане на търга, участникът не е извършвал дейности по чл.10, и покупка на дървесина по чл. 46 от Наредбата от ДГТ, или няма приключили договори към датата на провеждане на търга;

**8**. Декларация за оглед на обекта **( Приложение № 6-1);**

**9.** Нотариално заверено пълномощно( при участие чрез свой представител – представя се на комисията);

*Забележка:*

*Всички документи се представят в оригинал или заверено от кандидата копие с изключение на изискуемите Декларации, които се представят само в оригинал. При поискване на комисията, провеждаща търга се представят и оригиналите на документите за сравнение.*

*Когато кандидат в процедура е чуждестранно физическо или юридическо лице, документите, които са на чужд език, се представят в официално заверен превод.*

**При откриване на процедурата присъстващите участници –собственик/управител, представят на комисията документ за самоличност, а когато участват чрез пълномощник - нотариално заверено пълномощно и документ за самоличност на пълномощника.**

**ІV. ОБРАЗЕЦ НА ОФЕРТАТА**

**Приложение № 3**

***Забележка: Предложената от съответния кандидат цена за изпълнение на услугата не може да бъде по -ниска от обявената начална цена.***

**V. ОСНОВАНИЯ ЗА НЕДОПУСКАНЕ ИЛИ ОТСТРАНЯВАНЕ НА УЧАСТНИЦИТЕ ОТ УЧАСТИЕ В ПРОЦЕДУРАТА**

**Комисията отваря офертите по реда на тяхното постъпване и проверява съдържанието съгласно изискванията на т.ІІІ.**

Комисията отстранява от търга участник:

1. който не е представил някой от изискуемите документи в т.ІІІ.

2. за когото се установи невярно деклариране на обстоятелство в т.ІІІ;

3. който е представил оферта, която е непълна или не отговаря на предварително обявените условия на продавача;

Причините за отстраняване и отстранените участници се посочват в протокола на комисията.

Не се отваря плик с надпис „Ценово предложение” и не се разглеждат ценовите предложения на участниците, които са отстранени от по-нататъшно участие.

Комисията отваря плик „Ценово предложение“ на всички допуснати участници, по реда на постъпването на офертите и съобщава всички направени предложения. Предложения, подадени в плик „Ценово предложение“, които са по-ниски от предварително обявената от продавача начална цена, не участват в класирането.

**VІ. Критерий за класиране на офертите:**

* **най-висока предложена цена /***чл.65 ал.2 от Наредбата/.*

Когато за участие в търга е подадена оферта от един участник, комисията я разглежда и в случай, че участникът отговаря на условията за допускане и предложението му е изготвено в съответствие с условията за провеждане на търга, той се обявява за спечелил обекта.

Комисията оценява предложенията на участниците съгласно критериите, посочени в документацията за участие в търга, и определя класирания на първо и на второ място.

Когато двама или повече участници са предложили еднаква най-висока цена Комисията определя класирания на първо и на второ място участник в търга за обекта съобразно времето на подаване на офертата/*чл.22 ал.15 от Наредбата/*.

**VІІ.ОБЩИ ПРАВИЛА ЗА СКЛЮЧВАНЕ НА ДОГОВОР**

1.Продавачът сключва писмен договор за покупко-продажба на стояща дървесина на корен в обекта с определения в заповедта спечелил.

2. Договорът задължително включва всички предложения направени от участника, въз основа на които е определен за спечелил.

3. Договорът се сключва в 14-дневен срок от:

а) влизането в сила на заповедта за определяне на купувач, или

б) съобщаването на заповедта за определяне на купувач, когато е допуснато предварително изпълнение.

4. При неявяване или отказ на участника, определен за изпълнител, да сключи договор в срока по т.3, непредставяне на документите по т. 5 или недоказване с тях на декларираните обстоятелства възложителят със заповед определя за изпълнител участника, класиран на второ място.

5. В срока по т. 3 участникът, определен за изпълнител, е длъжен да представи:

5.1. Всички необходими документи, доказващи обстоятелствата за техническа и кадрова обезпеченост, които е декларирал;

- Заверени копия от договора и удостоверението на наетия лицензиран лесовъд, както и съответните доказателства, че той има право да маркира и издава превозни билети за извоз на добита дървесина съгласно действащата нормативна уредба.

- Заверено от кандидата извлечение от балансовите сметки или счетоводните книги за ДМА, или платежен документ – фактура, относно притежаваната от кандидата собствена техника, или договор за наем със срок, не по малък от срока, предвиден за ползване на дървесината – за наетата техника;

- Документ за регистрация на техниката по реда на ЗРКЗГТ (когато такава регистрация се изисква за съответния вид техника);

-Талон за преминал технически преглед на същата пред КТИ или Областна дирекция „Земеделие“, съгласно Наредба №20 от 27.05.2003 г. за извършване на технически прегледи за проверка на техническата изправност на земеделската и горската техника и машините за земни работи – в сила към датата на провеждане на търга (когато такъв се изисква за съответния вид техника) – заверени копия;

- За прикачен инвентар и БМТ – заверено копие от първоначална регистрация пред КТИ или Областна дирекция „Земеделие“.

**-** Доказателства за наличието на изискуемият минимален брой квалифицирани работници и специалисти, в зависимост от броя и вида на предложената от кандидата техника

* Актуална справка за декларирани данни по чл. 62, ал. 4 от КТ, издадено по ТД НАП на служителите и работниците на кандидата, със съдържание на трудовото правоотношение отговарящо за извършване на дейността в горски територии (важат за срок от 1месец от датата на издаване);
* Свидетелства за придобита правоспособност за работа с техниката, удостоверяващи образованието и професионалната квалификация на тези служители и работници на кандидата- в зависимост от вида и броя на техниката, представена от кандидата, за извоз и рампиране;

5.2. номер на документ за внасяне на допълнителна парична сума - в случаите, когато гаранцията за изпълнение надвишава внесената гаранция за участие, или учредена в полза на възложителя банкова гаранция за изпълнение на договора;

5.3. свидетелство за съдимост на физическото лице или на лицата, които представляват съответния участник съгласно Търговския закон или законодателството на държава - членка на Европейския съюз, или на друга държава - страна по Споразумението за Европейското икономическо пространство, където участникът е регистриран;

*Документите по т.5.1. следва да са валидни към датата на подписване на договора и се представят в оригинал или заверено от кандидата копие. При представяне на заверено копие кандидатът представя и оригинала за сравнение.*

6. Договорът не се сключва с участник, определен за спечелил, който:

- в установения срок не представи документите по т.5.1.;

- има парични задължения към държавата, установени с влязъл в сила акт на компетентен държавен орган;

- има парични задължения към община Долна Митрополия, установени с влязъл в сила акт на компетентен орган;

- не внесе сумата по т.5.2.

***В този случай училището задържа гаранцията за участие в процедурата на участника.***

**VІІІ. ПРОЕКТ НА ДОГОВОР**

**Приложение №7**

**ІХ. НАЧИН НА ПЛАЩАНЕ НА ЦЕНАТА**

Цената се заплаща съгласно предвидените в проекто-договора условия.

**Х. ДРУГИ УСЛОВИЯ И ИЗИСКВАНИЯ**

Спечелилият търга е длъжен да осъществява добиването на маркираната за сеч дървесина и да води необходимата документация, съгласно изискванията на Закона за горите и други действащи подзаконови нормативни актове.

Маркираната за сеч дървесина, включена в обекта се предават на купувача от упълномощено от Продавача лице с издаване писмено позволително за сеч и подписване на предавателно - приемателен протокол. Позволителното за сеч и протокола се изготвят в присъствието на лицето, наето от търговеца – купувач, вписано в регистъра по чл.235 от ЗГ.

При изпълнение на дейността изпълнителят е длъжен:

-да поставят информационни табели по образец в обекта, в който осъществяват дейността;

- добива на дървесина да се извършва по размери и качество на асортиментите, съгласно Български държавен стандарт;

- начин на почистване на сечищата от вършина, отпада и неизползваемата дървесина – **разхвърляне в сечищата***(чл.48, ал.1, т.3 от Наредба № 8 от 5 август 2011 г. за сечите в горите).*

Всички разходи, свързани с добива и извоза на дървесината, включително и освидетелстването на сечищата са за сметка на Купувача.

За допуснати от купувача нарушения, същият се санкционира съгласно Административнонаказателните разпоредби на Закона за горите и други нормативни актове.

**ХІ. ДОПЪЛНИТЕЛНА ИНФОРМАЦИЯ**

Участниците в търга могат да получават допълнителна информация по пакета документи на адреса на ОУ“Христо Смирненски“ с.Ореховица.

**Тръжната документация е разработена при спазване на основните принципи и изисквания, залегнали в *Наредбата за условията и реда за възлагане изпълнението на дейности в горските територии-държавна и общинска собственост и за ползването на дървесина и не дървесни горски продукти и Закона за горите.***